EM i curling 2013
Europamesterskabet i curling 2013 for herre- og kvindehold er det 39. EM i curling gennem tiden. Mesterskabet blev arrangeret af European Curling Federation, og A- og B-EM bliver afviklet i Stavanger i Norge i perioden 22. – 30. november 2013 med deltagelse af 20 kvinde- og 26 herrehold. C-EM blev spillet i København, Danmark i perioden 7. – 13. oktober 2013, hvor der for både mænd og kvinder blev spillet om to ledige pladser ved B-EM.